ΚΟΙΝΩΝΙΑ

Χειροπέδες σε έξι νεαρούς, οι οποίοι κατηγορούνται για παράβαση του Αντιρατσιστικού Νόμου, εμπρησμό, απειλή, εξύβριση, διατάραξη οικιακής ειρήνης και παράβαση του Νόμου περί φωτοβολίδων και πυροτεχνημάτων, πέρασαν αστυνομικοί του Τ.Α. Ωρωπού.

Πρόκειται για άτομα ηλικίας 18, 19, 19, 20, 22 και 23 ετών, οι οποίοι τις πρώτες πρωινές ώρες της Πέμπτης 29 Μαρτίου, εντοπίστηκαν να προβαίνουν στη ρίψη βεγγαλικού-κροτίδας και μπουκαλιών, σε βάρος της οικίας ενός υπηκόου Ινδίας στην περιοχή του Ωρωπού.

Όπως προέκυψε από την έρευνα, οι κατηγορούμενοι είχαν προβεί σε παρόμοιες πράξεις και τις προηγούμενες ημέρες. Επιπλέον είχαν προκαλέσει πυρκαγιά στην οικία του αλλοδαπού και τον είχαν εξυβρίσει.

Οι συλληφθέντες, οδηγήθηκαν στον κ. Εισαγγελέα Πλημμελειοδικών Αθηνών.